stanford-oval/wikipedia huggingface dataset:
เจ้าหญิงอีลดาแห่งลักเซมเบิร์ก (พ.ศ. 2440–2522)

| เจ้าหญิงอีลดาแห่งลักเซมเบิร์ก |
| --- | --- |
เจ้าหญิงแห่งชวาร์ทเซินแบร์ค

ประสูติ: 15 กุมภาพันธ์ 2440
สิ้นพระชนม์: 8 กันยายน พ.ศ. 2522 (82 ปี) 
พระสวามี: เจ้าชายอดอล์ฟ เจ้าชายที่ 10 แห่งชวาร์ทเซินแบร์ค
ราชวงศ์: ราชวงศ์นัสเซา-เวลเบิร์ก
พระราชบิดา: แกรนด์ดยุกกีโยมที่ 4 แห่งลักเซมเบิร์ก
พระราชมารดา: แกรนด์ดัชเชสมารี อานแห่งลักเซมเบิร์ก
เจ้าหญิงอีลดาแห่งลักเซมเบิร์ก (พ.ศ. 2440–2522) (อังกฤษ: Her Royal Highness Princess Hilda of Luxembourg (1897–1979)) ประสูติเมื่อวันที่ 15 กุมภาพันธ์ 2440 เป็นพระธิดาลำดับ 3 ของ แกรนด์ดยุกกีโยมที่ 4 แห่งลักเซมเบิร์ก และ แกรนด์ดัชเชสมารี อานแห่งลักเซมเบิร์ก เป็นพระขนิษฐาใน 2 แกรนด์ดัชเชสผู้ปกครองลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เป็นพระมาตุลา(น้าหญิง) ใน แกรนด์ดยุกฌ็องแห่งลักเซมเบิร์ก และยังเป็นพระราชนัดดาใน พระเจ้ามีแกลแห่งโปรตุเกส โดยพระนามของพระองค์ ถูกตั้งตาม เจ้าหญิงฮิลดาแห่งนัสเซา ซึ่งเป็นพระปิตุจฉา (อาหญิง) ของพระองค์ พระน้องนางเพียงพระองค์เดียวของพระราชบิดา
พระองค์ทรงเสกสมรสกับ อดอล์ฟ ชวาร์ทเซินแบร์ค เมื่อวันที่ 29 ตุลาคม 2473 รับพระราชทานพระอิสริยยศ เจ้าหญิงรัชทายาท พระชายา และเป็น เจ้าหญิงพระชายา เมื่อปี 2481 โดยพระองค์และพระสวามี ไม่มีพระบุตร ต่อมาเมื่อพระสวามีสิ้นพระชนม์ลงเมื่อวันที่ 27 กุมภาพันธ์ พ.ศ. 2493 พระองค์จึงดำรงพระอิสริยยศ เจ้าหญิงหม้าย ตราบจนสิ้นพระชนม์
เจ้าหญิงมาเรียแห่งโรมาเนีย (1870-1874)

| เจ้าหญิงมาเรียแห่งโรมาเนีย (1870-1874) |
| --- | --- |
 มาเรีย วอน โฮเอินโซลเลิร์น-ซิกมาริงเงิน
เจ้าหญิงมาเรียในปี พ.ศ. 2416
เจ้าหญิงแห่งโรมาเนีย
ประสูติ: 8 กันยายน พ.ศ. 2413 โรมาเนีย
สวรรคต: 9 เมษายน พ.ศ. 2417 (3 ปี) โรมาเนีย
ราชวงศ์: โฮเฮนโซเลน-ซิกมารินเกน
พระราชบิดา: สมเด็จพระเจ้าคาโรลที่ 1 แห่งโรมาเนีย
พระราชมารดา: เอลิซาเบธแห่งวีด สมเด็จพระราชินีแห่งโรมาเนีย
เจ้าหญิงมาเรียแห่งโรมาเนีย (1870-1874) (อังกฤษ: Princess Maria of Romania (1870–1874))
พระประวัติ

เจ้าหญิงมาเรียแห่งโรมาเนีย (1870-1874) ประสูติเมื่อวันที่ 8 กันยายน พ.ศ. 2413 ณ ประเทศโรมาเนีย ทรงเป็นพระราชธิดาเพียงพระองค์เดียวใน สมเด็จพระเจ้าคาโรลที่ 1 แห่งโรมาเนีย และ เอลิซาเบธแห่งวีด สมเด็จพระราชินีแห่งโรมาเนีย โดยขณะเจริญพระชันษา 2 พรรษา พระองค์สามารถระบุแผนที่และบอกชื่อประเทศได้โดยเพียงทอดพระเนตรเพียงครั้งเดียว โดยก่อนที่พระองค์จะสิ้นพระชนม์ พระองค์ทรงตรัสกับพระราชมารดาว่า
หนูจะขึ้นไปนั่งบนดวงดาว
เจ้าหญิงมาเรีย ทรงไม่มีสิทธิในการขึ้นเป็นพระมหากษัตริย์แห่งโรมาเนีย เนื่องจากต้องเป็นบุรุษเท่านั้นที่ทรงราชย์ได้
สิ้นพระชนม์

ในวันที่ 5 เมษายน พ.ศ. 2474 เจ้าหญิงมาเรียทรงประชวรด้วยไข้หวัดอีดำอีแดง ซึ่งระบาดมากในเมือง บูคาเรสต์ ทำให้มีประชากรล้มตายเป็นจำนวนมาก โดยพระองค์ถูกนำส่งไปที่ประสาทเพลส โดยได้รับการถวายพระโอสถจากนายแพทย์ทีโอดอร์และคณะแพทย์คนอื่นๆอีกมากมาย แต่พระอาการก็ไม่ดีขึ้นและสิ้นพระชนม์ลงเมื่อวันที่ 9 เมษายน พ.ศ. 2417 สร้างความเสียพระราชหฤทัยอันใหญ่หลวงสู่พระราชบิดาและพระราชมารดารวมทั้งประชาชนโรมาเนียเป็นอย่างมาก โดยพระศพของเจ้าหญิงมาเรียถูกฝังไว้ ณ วิหารคอร์เนีย ตามพระราชประสงค์ของพระราชมารดา โดย เอลิซาเบธแห่งวีด สมเด็จพระราชินีแห่งโรมาเนีย มีพระราชดำรัสถึงพระราชธิดาเป็นครั้งสุดท้ายว่า
อย่าร้องไห้ เธอยังไม่ตาย แค่นอนหลับ
พระรูปของเจ้าหญิงมาเรีย

Princess Maria and her mother shortly after her birth, in 1870.
Maria and her mother in 1871.
Princess Maria with her mother in 1872.
Maria with her parents in 1873.
Princess Maria with her nanny, ป. 1873.
Prince Carol I and Princess Elisabeth at Maria's grave shortly after her death.
Marie's remains being taken to the Cathedral of Curtea de Argeș, in 1916.
| ด ค กเจ้าหญิงแห่งโรมาเนีย |
| --- | --- |
รุ่นที่ 1:  เจ้าหญิงมาเรีย 
รุ่นที่ 2:  สมเด็จพระราชินีอลิซาเบธแห่งกรีซ  สมเด็จพระราชินีมาเรียแห่งยูโกสลาเวีย  เจ้าหญิงอีเลียนา 
รุ่นที่ 3:  ไม่มี 
รุ่นที่ 4:  สมเด็จพระนางเจ้ามาร์กาเรตา  เจ้าหญิงมกุฎราชกุมารี  เจ้าหญิงอีรีนา*  เจ้าหญิงโซเฟีย  เจ้าหญิงมาเรีย
เจ้าหญิงอารีอานา ออสติน มาคอนเนนแห่งเอธิโอเปีย

เจ้าหญิงอารีอานา ออสติน มาคอนเนนแห่งเอธิโอเปีย (อังกฤษ: Her Imperial Highness Princess Ariana Austin Makonnen of Ethiopia) (พระนามเดิม: อารีอานา จอย ไลตา ออสติน) ประสูติเมื่อวันที่ 6 มกราคม 2527 ณ กรุงวอชิงตัน สหรัฐ เป็นธิดาของ บอบบี วิลเลียม ออสติน และ จอย ฟอร์ด พระบิดาของพระองค์เป็นนักสังคมวิทยาในสหรัฐ และยังเป็นหุ้นส่วนประธานบริษัท เอสแคซ การบัญชีและกฏหมาย แอสโซซิเอทส์ ในสหรัฐ ทั้งยีงเป็นสมาชิกคณะนักวิชาการมหาวิทยาลัยจอร์จทาวน์ พระองค์ทรงศึกษาในมหาวิทยาลัยฟิกซ์ และทำงานในด้านที่ทรงเรียนจบมา
เสกสมรส

อารีอานา จอย ไลตา ออสติน เข้าพิธีเสกสมรสกับ เจ้าชายโจเอล ดาวิต มาคอนเนนแห่งเอธิโอเปีย ในเดือนธันวาคม 2548 รับพระราชทานพระอิสริยยศ เจ้าหญิงแห่งเอธิโอเปีย พระชายา เมื่อทรงเป็นสมาชิกพระราชวงศ์แห่งเอธิโอเปียแล้ว ก็ทรงปฏิบัติพระกรณียกิจ ในด้านมนุษย์สงเคราะห์และอุปถัมภ์องค์กรต่างๆไส้ในพระอุปภัมภ์
ก่อนที่จะมีพระราชพิธีเสกสมรสระหว่างเจ้าชายแฮร์รีกับเมแกน มาร์เกิล พระองค์ เจ้าหญิงอังเกลาแห่งลีชเทินชไตน์ เจ้าหญิงโอมา โอกิสมานา ซีคันยีโซ ดลามีนี เอ็มมา ทรันน์ ไวเคาน์เตสเวย์เมานต์ ซิซิล เด เมสซี ซาราห์ คัลเบอร์สัน และ โมนิกา ฟอน นอยมันน์ เป็นสตรีผิวสีที่ทั้งเป็นพระราชวงศ์ สตรีผู้สูงศักดิ์และเป็นเจ้าหญิงจากการประสูติ ซึ่งทั้งหมดได้จัดตั้งสมาคม เจ้าหญิงผิวสี (Princess skin color) ยกเว้นแต่ ดัชเชสแห่งซัสเซกซ์ ที่ไม่ได้เสด็จมาทรงเข้ารวมงานนี้
เจ้าหญิงอเล็คซันดรีเนอแห่งปรัสเซีย (ค.ศ. 1915–1980)

เจ้าหญิงอเล็คซันดรีเนอแห่งปรัสเซีย (ค.ศ. 1915–1980) (อังกฤษ: Princess Alexandrine of Prussia (1915–1980)) ประสูติเมื่อวันที่ 7 เมษายน 2458 เป็นพระธิดาพระองค์ที่ 6 และพระองค์แรกใน เจ้าชายวิลเฮ็ล์ม มกุฎราชกุมาร และ ดัชเชสเซซิลีแห่งเม็คเล็นบูร์ก-ชเวรีน ทรงเป็นพระราชนัดดาใน จักรพรรดิวิลเฮ็ล์มที่ 2 แห่งเยอรมนี และพระราชปนัดดาใน เจ้าหญิงวิกตอเรีย พระราชกุมารี ทรงสืบเชื้อสายมาจาก สมเด็จพระราชินีนาถวิกตอเรีย ด้านชีวิตส่วนพระองค์มิได้เสกสมรส บั้นปลายพระชนม์ชีพ พระองค์ประทับใน บาวาเรีย โดยมีครอบครัวของ เจ้าชายลุยส์ แฟร์ดีนันด์ แห่งปรัสเซีย (1944–1977) มาเยี่ยมเยือนเป็นบางโอกาส พระองค์สิ้นพระชนม์ลงเมื่อวันที่ 2 ตุลาคม 2523 สิริพระชันษา 65 ปี
พระฉายาลักษณ์ เจ้าชายวิลเฮ็ล์ม มกุฎราชกุมาร และ เจ้าหญิงอเล็คซันดรีเนอแห่งปรัสเซีย (ค.ศ. 1915–1980)
ป้ายหลุมฝังพระศพ เจ้าชายลุยส์ แฟร์ดีนันด์ แห่งปรัสเซีย (1944–1977) และ เจ้าหญิงอเล็คซันดรีเนอแห่งปรัสเซีย (ค.ศ. 1915–1980)
เจ้าหญิงอาลียะฮ์ บินต์ อัลฮุซัยน์

| เจ้าหญิงอาลียะฮ์ บินต์ อัลฮุซัยน์> เจ้าหญิงแห่งฮัชไมต์จอร์แดน |
| --- | --- |
ประสูติ: 13 กุมภาพันธ์ พ.ศ. 2499 (68 ปี) อัมมาน ประเทศจอร์แดน
พระสวามี: มูฮัมเหม็ด อัล-ซาอิล
พระบุตร: 3 คน
ราชวงศ์: ราชวงศ์อัชไมต์
พระราชบิดา: สมเด็จพระราชาธิบดีฮุซัยน์แห่งจอร์แดน 
พระราชมารดา: เจ้าหญิงดีนา บินต์ อับดุลฮะมีด
เจ้าหญิงอาลียะฮ์ บินต์ อัลฮุซัยน์ (อังกฤษ: Princess Alia bint Hussein) เป็นพระราชธิดาพระองค์ใหญ่และพระองค์แรกในจำนวนพระบุตรทั้ง 11 ใน สมเด็จพระราชาธิบดีฮุซัยน์แห่งจอร์แดน ประสูติแต่ เจ้าหญิงดีนา บินต์ อับดุลฮะมีด เป็นพระราชภคินีร่วมพระราชบิดาใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงเสกสมรสกับ มูฮัมเหม็ด อัล-ซาอิล มีพระบุตร 3 คน
เครื่องราชอิสริยาภรณ์

จอร์แดน: Knight Grand Cordon of the Order of the Star of Jordan
จอร์แดน : 1st class of Al-Hussein Decoration for Distinguished Contribution (5.2.2007)
ญี่ปุ่น: Dame Grand Cordon of the Order of the Precious Crown (10.3.1976)
นอร์เวย์: Knight Grand Cross of the Royal Norwegian Order of Merit (4.4.2000)
สเปน: Knight Grand Cross of the Royal Order of Isabella the Catholic (18.3.1977)
เจ้าหญิงซาร์วาธ อัล-ฮัสซัน

| เจ้าหญิงซาร์วาธ อัล-ฮัสซัน |
| --- | --- |
 ซาร์วาร์วาธ อัล ฮัสซัน

เจ้าหญิงแห่งฮัชไมต์จอร์แดน
ประสูติ: 24 กรกฎาคม พ.ศ. 2490 (77 ปี) อินเดีย
พระสวามี: เจ้าชายฮัสซัน บิน เฏาะลาล
พระบุตร: เจ้าหญิงราห์มา บิน ฮัสซัน  เจ้าหญิงซูมายา บิน ฮัสซัน เจ้าหญิงบาห์ดียา บิน ฮัสซัน เจ้าชายราตไฮต์ บิน ฮัสซัน
ราชวงศ์: ราชวงศ์อัชไมต์
พระบิดา: มูฮัมหมัด อะคีมูลา
พระมารดา: ซาริตา อะคีมูนา
เจ้าหญิงซาร์วาธ อัล ฮัสซัน (อังกฤษ: Princess Sarvath al-Hassan) พระชายาใน เจ้าชายฮัสซัน บิน เฏาะลาล
พระประวัติ

พระองค์ประสติ ณ ประเทศอินเดีย เดิมมีพระนามว่า ซาร์วาธ อะคีมูนา พระองค์เคยเป็นเลขาธิการด้านการค้าแห่งปากีสถาน ทั้งนี้ยังทรงเคยดำรงตำแหน่งทูตของฝรั่งเศส โปรตุเกส แคนาดา ปู่ของพระองค์เคยดำรงตำแหน่งเป็นรองประธานาธิบดีแห่งอินเดียอีกด้วย พระองค์ทรงจบปริญญาตรี ณ มหาวิทยาลัยเคมบริดจ์ สหราชอาณาจักร
เสกสมรส

พระองค์ทรงพบกับ เจ้าชายฮัสซัน บิน เฏาะลาล พระสวามีในอนาคต ณ กรุงลอนดอน หลังจากนั้นพระองค์ก็เสกสมรสกัน เมื่อวันที่ 28 สิงหาคม ค.ศ. 1968 ขณะนั้นพระสวามีทรงดำรงพระอิสริยยศ มกุฎราชกุมารีแห่งจอร์แดน พระองค์จึงทรงดำรงพระอิสริยยศ มกุฎราชกุมารี พระวรชายา จนกระทั่งปี 2542 สมเด็จพระราชาธิบดีอับดุลลอฮ์ที่ 2 แห่งจอร์แดน เสด็จขึ้นครองราชย์ พระสวามีและพระองค์ จึงกลับมาดำรงพระอิสริยยศ เจ้าชาย/เจ้าหญิงแห่งจอร์แดน โดยปัจจุบันทรงประทับพร้อมด้วยพระสวามีและพระบุตร ในพระตำหนักหลางกรุงอัมมาน พระองค์และพระสวามี มีพระบุตรร่วมกัน ดังนี้
เจ้าหญิงราห์มา บิน ฮัสซัน
เจ้าหญิงซูมายา บิน ฮัสซัน
เจ้าหญิงบาห์ดียา บิน ฮัสซัน
เจ้าชายราตไฮต์ บิน ฮัสซัน
พระกรณียากิจ

หลังจากทรงสมรสและเป็นเจ้าหญิงแห่งจอร์แดนแล้วนั้น ทรงปฏิบัติพระกรณียากิจมากมาย โดยทรงรับองค์กรต่างๆไว้ในพระอุปถัมภ์ เช่น
พระกรณียากิจ > อดีตองค์กรในพระอุปถัมภ์

คณะกรรมการกองทุนระหว่างประเทศขององค์การยูเนสโกเพื่อส่งเสริมวัฒนธรรม
สภามูลนิธิบัณฑิตวิทยาลัยนานาชาติ
คณะกรรมการการอาสาสมัครต่างประเทศในต่างประเทศ
คณะกรรมการระหว่างประเทศของUnited World Colleges (ปัจจุบัน)
พระกรณียากิจ > ทรงอุปถัมภ์

สมาคมสตรีมุสลิมหนุ่มตั้งแต่ปี พ.ศ. 2515
มูลนิธิ Malath for Humanistic Care
สมาคมการกุศลแห่งประเทศจอร์แดนเพื่อรับ Phenylketonuria
สมาคมป้องกันโรคกระดูกพรุนของจอร์แดน
พระกรณียากิจ > ทรงเป็นสภานายิกา

El Hassan Bin Talal รางวัลคณะกรรมการความเป็นเลิศทางวิชาการ
คณะกรรมการคัดเลือกแห่งชาติสำหรับโรงเรียนรัฐบาลจอห์นเอฟเคนเนดี้ของรัฐบาลตะวันออกกลางศึกษาFellowship
(รองประธาน
จอร์แดนแห่งชาติสมาคมเสี้ยววงเดือนแดง - รองประธานกิตติมศักดิ์จากปีพ. ศ. 2537 ถึง 2547
สังคมอาหรับเพื่อการเรียนรู้ที่ยากลำบาก - ประธานกิตติมศักดิ์ตั้งแต่ปี 2544
ศูนย์การวิจัยเกี่ยวกับสัทศาสตร์ที่มหาวิทยาลัยจอร์แดน - ประธาน
ก่อตั้งขึ้นเมื่อ
คณะกรรมการแห่งชาติจอร์แดนจอร์แดน;  1981-1995
อัมมานบัณฑิตวิทยาลัยโรงเรียน ; ได้เป็นประธานคณะกรรมการของมูลนิธิตั้งแต่ปีพ. ศ. 2524
ความสนพระทัย

เจ้าหญิงซาร์วาธ ทรงสามารถรับสั่งได้หลายภาษา เช่น ภาษาอาหรับ ภาษาอังกฤษ ภาษาฝรั่งเศส งานอดิเรกของพระองค์คือ ทรงปักถักร้อย ทรงพระอักษร (อ่านหนังสือ) ทรงทำอาหารถวายพระสวามีและพระบุตรด้วยพระองค์เอง โปรดการจัดสวน ทรงสนับสนุนกีฬากลางแจ้งอีกด้วย
เครื่องราชอิสริยาภรณ์

จอร์แดน: Dame Grand Cordon of the Supreme Order of the Renaissance, Special Class
เนเธอร์แลนด์: Dame Grand Cross of the Order of Orange-Nassau
ปากีสถาน: Grand Cross of the Order of the Crescent of Excellence
สวีเดน: Member Grand Cross of the Royal Order of the Polar Star
สวีเดน: Recipient of the 70th Birthday Badge Medal of King Carl XVI Gustaf
International Red Cross and Red Crescent Movement: Recipient of the 'Abu Bakr Al Sadik Medal'
แคนาดา: Honorary Degree of Doctor of Laws of the University of New Brunswick
สหราชอาณาจักร: Honorary Degree of the University of Bath
1 2 3 4 5  "HRH Prince El Hassan bin Talal | HRH Princess Sarvath El Hassan". Elhassanbintalal.jo. สืบค้นเมื่อ 2017-05-25.
↑  "Photographic image". Media.gettyimages.com. คลังข้อมูลเก่าเก็บจากแหล่งเดิม (JPG)เมื่อ 2017-02-16. สืบค้นเมื่อ 2017-05-25.
↑  "King Carl Gustaf Of Sweden'S 60Th Birthday Celebrations Pictures". Getty Images. 2006-04-30. สืบค้นเมื่อ 2017-05-25.
↑  "Photographic image" (JPG). 4.pictures.zimbio. สืบค้นเมื่อ 2017-05-25.
↑  "Photographic image" (JPG). Static1.purepeople.com. สืบค้นเมื่อ 2017-05-25.
↑  "Photographic image" (JPG). C7.alamy.com. สืบค้นเมื่อ 2017-05-25.
↑  "Photographic image" (JPG). C7.alamy.com. สืบค้นเมื่อ 2017-05-25.
↑  "Photographic image" (JPG). C7.alamy.com. สืบค้นเมื่อ 2017-05-25.
↑  "Photographic image" (JPG). I-dailymail.co.uk. สืบค้นเมื่อ 2017-05-25.
↑  "Photographic image" (JPG). Media.shootitlive.com. สืบค้นเมื่อ 2017-05-25.[ลิงก์เสีย]
เจ้าหญิงเกาหยาง

องค์หญิงเกาหยาง (อังกฤษ: Princess  Gaoyang , 1170 – 6 มีนาคม 1196) เจ้าหญิงแห่ง ราชวงศ์ถัง โดยพระองค์เป็นพระราชธิดาองค์ที่ 17 ใน จักรพรรดิถังไท่จง ซึ่งองค์หญิงพระองค์นี้เป็นที่โปรดปรานของพระราชบิดา
ต่อมาพระองค์ได้ก่อกบฏต่อ จักรพรรดิถังเกาจง ผู้เป็นพระเชษฐาแต่ก็พ่ายแพ้และถูกประทานยาพิษจนสิ้นพระชนม์เมื่อวันที่ 6 มีนาคม พ.ศ. 1192
เจ้าหญิงอเล็คซันดรา วิคโทรีอาแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค

เจ้าหญิงอเล็คซันดรา วิคโทรีอาแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค (อังกฤษ: Princess Alexandra Victoria of Schleswig-Holstein-Sonderburg-Glücksburg) ประสูติเมื่อวันที่ 21 เมษายน 2430 เป็นพระธิดาพระองค์รองใน ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ และ เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซอเนอร์ปอร์-ออกัสเทนเบิร์ก โดยพระองค์ทรงสืบเชื้อสายมาจาก พระเจ้าคริสเตียนที่ 5 แห่งเดนมาร์ก โดยพระองค์ทรงเป็นพระขนิษฐาใน เจ้าหญิงวิคโทรีอา อเดลไฮด์แห่งชเลสวิช-ฮ็อลชไตน์ เป็นพระมาตุลา (น้าหญิง) ใน เจ้าหญิงซิบิลลาแห่งซัคเซิน-โคบวร์คและโกทา และทรงมีศักดิ์เป็นพระอัยยิกา (ยาย) ใน สมเด็จพระราชาธิบดีคาร์ลที่ 16 กุสตาฟแห่งสวีเดน และ อันเดรียส เจ้าชายแห่งซัคเซิน-โคบวร์คและโกทา
พระสวามีพระองค์แรกของพระนางคือ เจ้าชายอเล็กซานเดอร์ เฟอร์ดินานด์แห่งปรัสเซีย พระราชโอรสใน จักรพรรดิวิลเฮ็ล์มที่ 2 แห่งเยอรมนี และ เอากุสเทอ วิคโทรีอา แห่งชเลสวิช-ฮ็อลชไตน์ พระพี่นางในพระมารดาของพระองค์เอง ทั้งคู่เสกสมรสกันเมื่อวันที่ 22 ตุลาคม พ.ศ. 2451 โดยงานแต่งงานถูกจัดโดยสมเด็จพระจักรพรรดิและสมเด็จพระจักรพรรดินีแห่งเยอรมัน ซึ่งทั้ง 2 พระองค์ ทรงมีความสุขอย่างมากในงานเสกสมรสของพระราชโอรส โดยตัวพระนางเองเป็นที่ชอบพอของสมเด็จพระจักรพรรดินีเอากุสเทอ พระสัสสุ (แม่สามี) พอสมควร ด้วยพระนางเองเป็นพระภาคิไนย (หลานสาวที่เป็นลูกของน้องสาว) ของสมเด็จพระจักรพรรดินีเอากุสเทอ โดยหลังจากงานเสกสมรส ทั้งคู่วางแผนที่จะประทับในพระราชวังเชินเฮาเซินในกรุงเบอร์ลิน ทั้ง 2 ให้กำเนิดพระโอรสเพียงพระองค์เดียวคือ เจ้าชายอเล็กซานเดอร์ เฟอร์ดินานด์แห่งปรัสเซีย
ในช่วงสงครามโลกครั้งที่หนึ่ง พระสวามีได้รับการแต่งตั้งให้เป็นผู้บริหารเขตทรัพพิน โดยพระสวามีมีผู้ช่วยส่วนพระองค์ คือ ฮันส์ จอร์จ ฟอน มัคเคินเซิน ซึ่งเป็นพระสหายสนิทกันมาตั้งแต่พระสวามีทรงพระเยาว์ และมีบทบาทสำคัญในชีวิตรักของพระสวามีและพระนางด้วย เพราะเกิดคำกลอนของกวีสมัยนั้นว่า "แนวโน้มรักร่วมเพศที่เด่นชัด" ซึ่งทำให้ชีวิตคู่ของเจ้าหญิงอเล็คซันดรา วิคโทรีอา ล้มเหลว พระนางและพระสวามีแยกกันอยู่และไม่เคยหย่าร้างกัน เนื่องจาก จักรพรรดิวิลเฮ็ล์มที่ 2 แห่งเยอรมนี ไม่ทรงพอพระราชหฤทัย และ ด้วยทรงทำหน้าที่ พระบิดาและพระมารดาของพระโอรสเพียงพระองค์เดียวอย่างสมบูรณ์แบบที่สุด แต่หลังจากการล่มสลายของสถาบันพระมหากษัตริย์เยอรมันในปี 2461 ทั้ง 2 พระองค์ ทรงหย่าร้างกันในวันที่ 16 มีนาคม พ.ศ. 2463 ต่อมา พระนางได้เสกสมรสกับ อาร์โนลด์ รูมานน์ เมื่อวันที่ 7 มกราคม 2465 และพระนางได้ย้ายไปประทับ ณ มหานครนิวยอร์ก ตามพระสวามี ซึ่งพระโอรสของพระองค์ที่ประสูติแด่พระสวามีพระองค์ก่อน ถูกอบรมและดูแลในเยอรมันจากพระบิดา ซึ่งพระนางได้ผัวตัวเป็นจิตรกร และได้หย่าร้างกับพระสวามีคนที่ 2 ในปี 2467
หลังสงครามโลกครั้งที่สอง พระนางประทับในพระตำหนักเทรลเลอร์ใกล้เมืองวีสบาเดิน โดยทรงหาเลี้ยงพระชนม์ชีพด้วยเป็นจิตรกร และสิ้นพระชนม์ลงเมื่อวันที่ 15 เมษายน 2500 สิริพระชันษาได้ 69 ปี
เจ้าหญิงอาลิกซ์ เจ้าหญิงแห่งลีญ

| เจ้าหญิงอาลิกซ์แห่งลักเซมเบิร์ก |
| --- | --- |
เจ้าหญิงแห่งลีญ
ประสูติ: 24 สิงหาคม พ.ศ. 2472 ประเทศลักเซมเบิร์ก
สิ้นพระชนม์: 11 กุมภาพันธ์ พ.ศ. 2562 (89 ปี) Château de Belœil ประเทศเบลเยียม
พระสวามี: อ็องตวน เจ้าชายที่ 13 แห่งลีญ
พระบุตร: มีแชล เจ้าชายที่ 14 แห่งลีญ เจ้าชายโวตีเย เจ้าหญิงอาน-มารี เจ้าหญิงคริสตินแห่งออร์เลอ็อง-บรากังซา เจ้าหญิงซอฟี เจ้าชายอ็องตวน เจ้าหญิงยอล็องด์
ราชวงศ์: ราชวงศ์นัสเซา-เวลเบิร์ก
พระบิดา: เจ้าชายเฟลิกซ์แห่งบูร์บง-ปาร์มา
พระมารดา: แกรนด์ดัชเชสชาร์ล็อตแห่งลักเซมเบิร์ก
เจ้าหญิงอาลิกซ์แห่งลักเซมเบิร์ก เจ้าหญิงแห่งลีญ (อังกฤษ: Her Royal Highness Alix, Dowager Princess of Ligne; 24 สิงหาคม พ.ศ. 2472 – 11 กุมภาพันธ์ พ.ศ. 2562) เป็นพระธิดาพระองค์สุดท้องในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา เป็นพระขนิษฐาในแกรนด์ดยุกฌ็องแห่งลักเซมเบิร์ก เป็นพระปิตุจฉา (อาหญิง) ใน แกรนด์ดยุกอ็องรีแห่งลักเซมเบิร์ก พระองค์สมรสกับ อ็องตวน เจ้าชายที่ 13 แห่งลีญ พระองค์จึงดำรงพระอิสริยยศเป็น เจ้าหญิงแห่งลีญ พระชายา มีพระบุตร 7 พระองค์ ต่อมาพระสวามีสิ้นพระชนม์ พระโอรสพระองค์ใหญ่สืบพระอิสริยยศเป็นมีแชล เจ้าชายที่ 14 แห่งลีญ พระองค์จึงดำรงพระอิสริยยศเป็น เจ้าหญิงม่ายแห่งลีญ
พระอิสริยยศ

24 สิงหาคม 2472 - 17 สิงหาคม 2493: เจ้าหญิงอาลิกซ์แห่งลักเซมเบิร์ก
17 สิงหาคม 2493 - 3 มีนาคม 2528: เจ้าหญิงอาลิกซ์แห่งลีญ
3 มีนาคม พ.ศ. 2528 - 21 สิงหาคม พ.ศ. 2548: เจ้าหญิงอาลิกซ์ เจ้าหญิงแห่งลีญ
21 สิงหาคม 2548 - 11 กุมภาพันธ์ 2562: เจ้าหญิงอาลิกซ์แห่งลักเซมเบิร์ก เจ้าหญิงม่ายแห่งลีญ
เจ้าหญิงเกรัลดีเนอแห่งแอลเบเนีย

เจ้าหญิงเกรัลดีเนอแห่งแอลเบเนีย (อังกฤษ: Her Royal Highness Princess Geraldine of Albania) ประสูติเมื่อวันที่ 22 ตุลาคม 2563 เป็นพระธิดาพระองค์แรกใน เจ้าชายเลกา เจ้าชายแห่งแอลเบเนีย และ เจ้าหญิงอีเลีย เจ้าหญิงแห่งแอลเบเนีย ทรงเป็นพระราชปนัดดาใน พระเจ้าซ็อกที่ 1 แห่งแอลเบเนีย โดยพระนามของพระองค์นั้น ถูกตั้งตามพระปรมาภิไธย สมเด็จพระราชินีเกรัลดีเนอแห่งแอลเบเนีย พระราชปัยยิกา (ย่าทวด)
เจ้าหญิงเกรัลดีเนอ ประสูติในวันครบรอบ 18 ปี การสวรรคตลงของสมเด็จพระราชินีเกรัลดีเนอ พระปัยยิกา
เจ้าหญิงมาร์ครีตแห่งเนเธอร์แลนด์

เจ้าหญิงมาร์ครีตแห่งเนเธอร์แลนด์ (อังกฤษ: Princess Margriet of the Netherlands) เป็นพระมาตุจฉาของพระราชโอรสทั้ง 3 ในสมเด็จพระราชินีนาถเบียทริกซ์ คือสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระประมุขพระองค์ปัจจุบันแห่งราชอาณาจักรเนเธอร์แลนด์ เจ้าชายฟริโซแห่งออเรนจ์-นัสเซา เจ้าชายคอนสตันตินแห่งเนเธอร์แลนด์ โดยเป็นพระราชธิดาพระองค์ที่ 3 ในสมเด็จพระราชินีนาถยูเลียนาแห่งเนเธอร์แลนด์ กับเจ้าชายแบร์นฮาร์ทแห่งลิพเพอ-บีสเทอร์เฟ็ลท์ มีพระเชษฐภคินี 2 พระองค์คือ สมเด็จพระราชินีนาถเบียทริกซ์แห่งเนเธอร์แลนด์ และเจ้าหญิงไอรีนแห่งเนเธอร์แลนด์มีพระขนิษฐา 1 พระองค์คือ เจ้าหญิงคริสตีนาแห่งเนเธอร์แลนด์
พระเชษฐภคินี พระขนิษฐา

เจ้าหญิงคริสตีนาทรงมีพระเชษฐภคินีจำนวน 2 พระองค์และพระขนิษฐา 1 พระองค์ ดังนี้
อดีตสมเด็จพระราชินีนาถเบียทริกซ์
เจ้าหญิงไอรีนแห่งเนเธอร์แลนด์
เจ้าหญิงคริสตีนาแห่งเนเธอร์แลนด์
พระกรณียากิจ

เจ้าหญิงมาร์ครีต ทรงปฏิบัติพระกรณียากิจในด้านต่างๆ ดังนี้
ทรงส่งเสริมสุขภาพของประชาชนในประเทศและทรงเป็นทูตด้านวัฒนธรรมเนเธอแลนด์ ตั้งแต่ปี พ.ศ. 2530 - พ.ศ. 2554
ทรงเป็นรองสภากาชาติเนเธอร์แลนด์
จัดตั้งกองทุน Princess Margriet เพื่อทรงเป็นองค์กรณ์ด้านการศึกษาของเด็กตาบอด
ทรงเป็นสมาชิกของคณะกรรมการของสหพันธ์นานาชาติแห่งชาติสภากาชาดและสภาเสี้ยววงเดือนแดง
ทรงเป็นประธานมูลนิธิวัฒนธรรมยุโรปตั้งแต่ปี พ.ศ. 2527 - พ.ศ. 2537
เครื่องราชอิสริยาภรณ์

เบลเยียม: Knight Grand Cross of the Order of the Crown °
แคเมอรูน: Grand Cross of Order of Merit °
ชิลี: Grand Cross of the Order of Merit °
เยอรมนี: Grand Cross First class of the Order of Merit of the Federal Republic of Germany °
ฟินแลนด์: Grand Cross of the Order of the White Rose °
ฝรั่งเศส: Grand Cross of the Legion of Honour °
อิตาลี: Grand Cross of the Order of Merit of the Italian Republic °
โกตดิวัวร์: Grand Cross of the National Order °
ญี่ปุ่น: Dame Grand Cordon of the Order of the Precious Crown °
จอร์แดน: Knight Grand Cordon of the Supreme Order of the Renaissance
ลักเซมเบิร์ก: Knight Grand Cross of the Order of Adolphe of Nassau °
ลักเซมเบิร์ก: Knight Grand Cross of the Order of the Oak Crown °
ลักเซมเบิร์ก: Commemorative Medal of the marriage of TRH Prince Henri and Princess Maria Teresa of Luxembourg °
นอร์เวย์: Knight Grand Cross of the Royal Norwegian Order of St. Olav °
เม็กซิโก: Grand Cross of the Order of the Aztec Eagle °
โปรตุเกส: Grand Cross of the Order of Christ °
โรมาเนีย: Grand Cross of the Order of 23 August °
เซเนกัล: Grand Cross of the National Order of the Lion °
สเปน : Knight Grand Cross of the Order of Isabella the Catholic °
ซูรินาม: Grand Cross of the Honorary Order of the Yellow Star °
เวเนซุเอลา: Grand Cordon of the Order of the Liberator °
สวีเดน: Member Grand Cross of the Order of the Polar Star °
แหล่งข้อมูล

Royal House of the Netherlands (Dutch)
CBC Archives – A look at Princess Margriet's birth in Ottawa (from 1992).
| ด ค กเจ้าหญิงแห่งเนเธอร์แลนด์ |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าวิลเลิมที่ 1 แห่งเนเธอร์แลนด์
รุ่นที่ 1:  เจ้าหญิงพอลีนแห่งออเรนจ์-นัสเซา  เจ้าหญิงมาริแอนน์ เจ้าหญิงอัลเบิร์ตแห่งปรัสเซีย 
รุ่นที่ 2:  แกรนด์ดัชเชสโซฟีแห่งซัคเซิน-ไวมาร์-ไอเซนัค  สมเด็จพระราชินีลูอีสแห่งสวีเดนและนอร์เวย์  เจ้าหญิงมารี เจ้าหญิงแห่งเวดส์ 
รุ่นที่ 3:  สมเด็จพระราชินีนาถวิลเฮลมินา 
รุ่นที่ 4:  สมเด็จพระราชินีนาถยูเลียนา 
รุ่นที่ 5:  สมเด็จพระราชินีนาถเบียทริกซ์  เจ้าหญิงไอรีน ดัชเชสแห่งปาร์มา  เจ้าหญิงมาร์ครีต นางฟาน โฟลเลินโฮเฟิน  เจ้าหญิงคริสตีนา นางกิเยร์โม 
รุ่นที่ 6:  ไม่มี 
รุ่นที่ 7:  เจ้าหญิงคาทารีนา-อะมาเลีย เจ้าหญิงแห่งออเรนจ์  เจ้าหญิงอะเลกซียา  เจ้าหญิงอารียาน 
เจ้าหญิงแห่งเนเธอร์แลนด์จากการสมรส
เจ้าหญิงอิซาเบลแห่งซาล์ม-ซาล์ม

เจ้าหญิงอิซาเบลแห่งซาล์ม-ซาล์ม (อังกฤษ: Her Serene Highness Princess Isabelle of Salm-Salm) ประสูติเมื่อวันที่ 13 กุมภาพันธ์ 2446 ณ พอทสดัม ราชอาณาจักรปรัสเซีย จักรวรรดิเยอรมัน ทรงเป็นพระธิดาพระองค์ใหญ่ของ เอมมานูเอล เจ้าชายรัชทายาทแห่งซาล์ม-ซาล์ม และ อาร์ชดัชเชสมาเรีย คริสตินาแห่งออสเตรีย (ค.ศ. 1879–1962)
เสกสมรส

เจ้าหญิงอิซาเบลแห่งซาล์ม-ซาล์ม ทรงเสกมสรสกับ เฟลิกซ์ บารอนเห่งโล เมื่อวันที่ 8 กันยายน 2468 โดยพระองค์ทรงได้รับบรรดาศักดิ์ที่ บารอนเนสแห่งโล มีพระบุตรดังนี้
ฟรีดริช บารอนแห่งโล
บารอนเนสคริสทีนแห่งโล
บารอนเวลเซกส์แห่งโล
บารอนเนสเอลิซาเบธแห่งโล
บารอนเนสพอลลีนแห่งโล
บารอนฟรานซ์แห่งโล
บารอนเนสมาเรีย โรสแห่งโล
เจ้าหญิงอิซาเบลแห่งซาล์ม-ซาล์ม ทรงมีพระชนม์ยืนยาวถึง 105 ปี ก่อนจะสิ้นพระชนม์ลงเมื่อวันที่ 10 มกราคม 2552 สิริพระชันษา 105 ปี ถือว่าเป็นเจ้าหญิงที่ราชวงศ์ในยุโรปให้ความเคารพ
เจ้าหญิงเฟือง ซุง

เจ้าหญิงเฟือง ซุง แห่งเวียดนาม (อังกฤษ: Her Imperial Highness Princess Phương Dung of Vietnam)  ประสูติเมื่อวันที่ 5 กุมภาพันธ์ พ.ศ. 2485 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม และสมเด็จพระจักรพรรดินีนาม เฟือง แห่งเวียดนาม พระมเหสีองค์แรก
เจ้าหญิงเบอาทริสแห่งออร์เลอ็อง

เจ้าหญิงเบอาทริสแห่งออร์เลอ็อง (อังกฤษ: Her Royal Highness Princess Beatrice of Orléans) ประสูติเมื่อวันที่ 24 ตุลาคม พ.ศ. 2484 เป็นธิดาของเคานต์บรูว์โน มารี เอมีลีแย็ง ปัสกีเย เดอ ฟร็องกลีเยอ 
และฌาเกอลีน ฟร็องซวซ มารี เตแรซ อีแรน เตริส โดยก่อนที่จะเสกสมรสนั้น พระองค์ทรงเป็นนางแบบ นักข่าว และผู้เขียน
เบอาทริส ปัสกีเย เดอ ฟร็องกลีเยอ ได้เสกสมรสกับเจ้าชายมีแชล เคานต์แห่งเอเวรอ เมื่อวันที่ 18 พฤศจิกายน 2510 มีพระบุตรดังนี้
เจ้าหญิงกลอตีลด์
เจ้าหญิงอาเดลาอีด
เจ้าชายชาลส์ ฟิลิป ดยุกแห่งอ็องฌู
เจ้าชายฟร็องซัว เคานต์แห่งเดรอ
แต่การเสกสมรสครั้งนี้มิได้รับการยินยอมจกาพระบิดาของพระสวามี นั้นทำให้เธอมิได้รับพระอิสริยยศใด ๆ แต่พระบุตรได้รับพระอิสริยยศ ต่อมาเมื่อวันที่ 10 ธันวาคม 2519 พระบิดาของพระสวามีทรงสถาปนาเธอให้มีพระอิสริยยศเจ้าหญิง โดยมี เจ้าชายอ็องรี เคานต์แห่งปารีส พระเชษฐาของพระสวามีคอยช่วยเหลือและสนับสนุนครอบครัวพระองค์หลาย ๆเรื่อง ครอบครัวของพระองค์ได้ประทับในหลายประเทศ เช่น โมร็อกโก ประเทศอังกฤษ ประเทศเยอรมนี แต่พระบุตรของพระองค์ทั้ง 4 พระองค์นั้น ทรงเติบโตในสเปน ต่อมาพระองค์และพระสวามี ทรงแยกทางกันเมื่อปี 2537 พระองค์ได้ย้ายไปประทับที่อื่น แต่มิได้จดทะเบียนหย่ากัน จนเมื่อวันที่ 28 พฤศจิกายน 2555 ศาลอุทธรณ์แห่งปารีส ได้ทำการให้ทั้ง 2 สิ้นสุดความเป็นสามี-ภรรยากัน
ภายหลังการหย่า พระองค์ยังได้รับประทานพระอนุญาตให้ดำรงพระอิสริยยศและพระฐานันดรของพระราชวงศ์ออร์เลอ็องได้ แต่ทรงมิได้สถิตในพระสถานะของเคาน์เตสแห่งเอเวรอ เนื่องจากเจ้าชายมีแชล อดีตพระสวามี ได้ทรงเสกสมรสใหม่ ตำแหน่งดังกล่าวจึงตกไปเป็นของพระชายาพระองค์ใหม่
เจ้าหญิงเฟือง ถาว

เจ้าหญิงเฟือง ถาว แห่งเวียดนาม (อังกฤษ: H.H. Princess Phương Thảo) หรืออีกพระนามหนึ่ง คือ แกลร์ เฟือง ถาว (Claire Phương Thảo) ประสูติในช่วงก่อนปี พ.ศ. 2479 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับเจ้าหญิงฮหว่าง เตี๋ยว ลาน (Hoàng Tiểu Lan) หรือเจนนี วุง (Jenny Woong) ชาวเวียดนามเชื้อสายจีน